PCB बना रहा था प्लान, भारतीय बोर्ड बोला- हमारी कोई दिलचस्पी नहीं
Board of Control for Cricket in India (BCCI) On India Vs Pakistan Series In future. भारत और पाकिस्तान के बीच बाइलैट्रल सीरीज कराने की भारतीय क्रिकेट कंट्रोल बोर्ड (BCCI) की कोई योजना नहीं है। BCCI के सोर्स ने एएनआई से बताया कि भविष्य में या आने वाले दिनों में इस तरह की सीरीज के होने की कोई योजना नहीं
भारत और पाकिस्तान के बीच बाइलैट्रल सीरीज कराने की भारतीय क्रिकेट कंट्रोल बोर्ड (BCCI) की कोई योजना नहीं है। BCCI के एक सूत्र ने ANI से बताया कि आने वाले दिनों में इस तरह की सीरीज होने की कोई योजना नहीं है। हम पाकिस्तान के साथ किसी भी तरह की बाइलैट्रल सीरीज के लिए तैयार नहीं हैं।
इससे पहले, पाकिस्तानी मीडिया ने आज खबर दी कि पाकिस्तान क्रिकेट बोर्ड (PCB) के अध्यक्ष नजम सेठी न्यूट्रल वैन्यू पर पाकिस्तान और भारत के बीच टेस्ट सीरीज कराना चाहते हैं। सेठी ने इंग्लैंड या फिर ऑस्ट्रेलिया में इस टेस्ट सीरीज को कराने की बात कही थी। सेठी के अनुसार ऑस्ट्रेलिया में अगर दोनों टीमें खेलती हैं तो वहां पर स्टेडियम के पूरी तरह से भरे रहने की उम्मीद है।
आखिरी टेस्ट सीरीज भारत 1-0 से जीता था
भारत-पाकिस्तान के बीच आखिरी टेस्ट सीरीज साल 2007 में खेली गई थी। तब तीन मैचों की टेस्ट सीरीज खेली गई थी। इस टेस्ट सीरीज में भारत को 1-0 से जीत मिली थी। दोनों टीमों के बीच अब तक 15 टेस्ट सीरीज खेली जा चुकी हैं। इन टेस्ट सीरीज में भारत को 4 बार जीत मिली है जबकि पाकिस्तान ने भी 4 टेस्ट सीरीज में जीत दर्ज की है। वहीं 7 सीरीज ड्रॉ रही हैं।
10 साल में भारत-पाक के बीच 15 मैच
दोनों देशों के बीच आखिरी बाइलैट्रल सीरीज जनवरी 2013 में भारत में हुई थी। पाकिस्तान ने इस दौरे पर 3 वनडे और 2 टी-20 खेले थे। इसके बाद दोनों देश मल्टीनेशनल टूर्नामेंट में ही भिड़े। दोनों के बीच सभी फॉर्मेट के कुल 15 मुकाबले ही हो सके। इनमें 8 वनडे और 7 टी-20 खेले गए। इनमें भारत ने 11 और पाकिस्तान ने 4 जीते।
स्पोर्ट्स की अन्य खबरें भी पढ़ें... 
IPL में आज PBKS Vs DC:धर्मशाला मैदान पर 10 साल बाद आमने-सामने होंगी दोनों टीमें; जानें पॉसिबल प्लेइंग-11
इंडियन प्रीमियर लीग (IPL) में आज पंजाब किंग्स (PBKS) और दिल्ली कैपिटल्स (DC) के बीच लीग स्टेज का 64वां मुकाबला खेला जाएगा। धर्मशाला के हिमाचल प्रदेश क्रिकेट एसोसिएशन स्टेडियम में शाम 7:30 बजे से मैच खेला जाएगा। पूरी खबर पढ़ने के लिए यहां क्लिक करें... ​​​​​​
बंगाल सरकार ने सौरव गांगुली की सुरक्षा बढ़ाई:अब Z-श्रेणी के घेरे में रहेंगे दादा, पहले Y श्रेणी की सुरक्षा प्राप्त थी
भारतीय क्रिकेट कंट्रोल बोर्ड (BCCI) के पूर्व अध्यक्ष और टीम इंडिया के पूर्व कप्तान सौरव गांगुली की सुरक्षा को अपग्रेड किया गया है। अब उनको Z श्रेणी की सुरक्षा मिलेगी। यानी अब उनके साथ हर समय एक एस्कॉर्ट कार चलेगी। गांगुली को पहले से ही Y श्रेणी की सुरक्षा बंगाल सरकार की ओर से प्राप्त है। पूरी खबर पढ़ने के लिए यहां क्लिक करें... ​​​​​​